pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศธ.ร่วมมือกับ สจล. และมหาวิทยาลัยคาร์เนกีเมลลอน จัดทำ Big Data ข้อมูลโรงเรียน สพฐ.ทั่วประเทศ
วันพฤหัสบดีที่ 30 สิงหาคม 2561
ศธ.ร่วมมือกับ สจล. และมหาวิทยาลัยคาร์เนกีเมลลอน จัดทํา Big Data ข้อมูลโรงเรียน สพฐ.ทั่วประเทศ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังการประชุมหารือร่วมกับสถาบันเทคโนโลยีพระจอมเกล้าเจ้าคุณทหารลาดกระบัง (สจล.) และมหาวิทยาลัยซีเอ็มเคแอล (CMKL University) เกี่ยวกับการจัดทําฐานข้อมูล (Big Data)
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังการประชุมหารือร่วมกับสถาบันเทคโนโลยีพระจอมเกล้าเจ้าคุณทหารลาดกระบัง (สจล.) และมหาวิทยาลัยซีเอ็มเคแอล (CMKL University) หรือมหาวิทยาลัยคาร์เนกีเมลลอน เกี่ยวกับการจัดทําฐานข้อมูล (Big Data) เพื่อการบริหารจัดการโรงเรียนสพฐ.ทั่วประเทศอย่างมีประสิทธิภาพ เมื่อวันอังคารที่ 28 สิงหาคม 2561 ที่กระทรวงศึกษาธิการ
รมว.ศึกษาธิการกล่าวว่า เนื่องจากรายงานของธนาคารโลก (World Bank) ระบุว่า ตลอดระยะเวลากว่า 30 ปีที่ผ่านมา การบริหารงานโรงเรียนขนาดเล็กที่มีจํานวนกว่า 10,000 แห่งทั่วประเทศไทย ยังไม่มีประสิทธิภาพ เนื่องจากขาดข้อมูลที่ทันสมัยและเพียงพอ และแม้ประเทศไทยจะมีสัดส่วนของครูต่อนักเรียนอยู่ในเกณฑ์ดี คือ 1:14 แต่ก็ยังมีปัญหาการกระจายตัวของบุคลากรในบางพื้นที่ โดยเฉพาะในโรงเรียนขนาดเล็ก ทําให้เกิดความไม่เท่าเทียมกัน ที่ผ่านมายังไม่สามารถแก้ไขปัญหาโรงเรียนขนาดเล็กได้มากนัก ประกอบกับในปัจจุบันการเรียกดูข้อมูลโรงเรียน ก็สามารถทําได้เพียงดูพิกัดและสถานที่ตั้งเท่านั้น
กระทรวงศึกษาธิการ จึงร่วมมือกับ สจล. และมหาวิทยาลัยซีเอ็มเคแอล เพื่อพัฒนาและจัดทํา Big Data หรือฐานข้อมูลของโรงเรียนสังกัดสํานักงานคณะกรรมการการศึกษาขั้นพื้นฐาน (สพฐ.) ทั่วประเทศที่จะเป็นประโยชน์ต่อการบริหารจัดการอย่างมีประสิทธิภาพ โดยมีห้องควบคุมอยู่ที่ส่วนกลาง มีจอที่สามารถสัมผัสแล้วแสดงข้อมูลแต่ละโรงเรียนเชื่อมโยงกันในหลายส่วน เช่น ที่ตั้ง สภาพทางภูมิศาสตร์ และภาพโรงเรียนตามความเป็นจริง เสมือน google map พร้อมแสดงข้อมูลจํานวนนักเรียนและบุคลากร สัดส่วนครูต่อนักเรียน ตลอดจนข้อมูลต่าง ๆ ที่จําเป็นต่อการพัฒนารวมทั้งงบประมาณที่ได้รับและจะมีการพัฒนาระบบเตือนเมื่อมีแนวโน้มประสิทธิภาพการทํางานลดลงด้วยอย่างไรก็ตาม ระบบจะถูกออกแบบให้สามารถนําเข้าข้อมูลที่ทันสมัยได้โดยง่ายในระดับเขตพื้นที่เอง
ทั้งนี้ คาดว่าจะใช้ระยะเวลาในการจัดทําระบบฐานข้อมูลของโรงเรียน สพฐ.ให้แล้วเสร็จโดยเร็วประมาณ1ปี ก่อนที่จะขยายไปยังสถานศึกษาสังกัดอื่น ๆ ทั่วประเทศ โดยใช้งบประมาณเหลือจ่ายด้านเทคโนโลยีของ สพฐ. ดําเนินการ
Writtenbyนวรัตน์ รามสูต
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงอุตสาหกรรม เปิดงานแสดงสินค้าอุตสาหกรรมและนวัตกรรม
วันพุธที่ 5 กันยายน 2561
รัฐมนตรีช่วยว่าการกระทรวงอุตสาหกรรม เปิดงานแสดงสินค้าอุตสาหกรรมและนวัตกรรม
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงาน CCE South East Asia – Thailand 2018  ณ ศูนย์นิทรรศการและการประชุมไบเทค บางนา
วันนี้ (5 กันยายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงาน CCE South East Asia – Thailand 2018 “งานแสดงสินค้านานาชาตินวัตกรรม และเทคโนโลยีเพื่ออุตสาหกรรมบรรจุภัณฑ์กระดาษลูกฟูกและกล่องอเนกประสงค์ และงานสินค้านานาชาติเพื่ออุตสาหกรรมแปรรูปจากม้วนสู่ม้วน ในภูมิภาคเอเชียตะวันออกเฉียงใต้” โดยมี Mr. David Tellett กรรมการผู้จัดการบริษัท แม็ค บรูคส์ เอ็กบิชั่นส์ เอเชียจํากัด นายระวิ เกษมศานติ์ นายกสมาคมบรรจุภัณฑ์กระดาษลูกฟูก นายวิชาญ จิตร์ภักดี นายกสมาคมอุตสาหกรรมเยื่อและกระดาษไทย นางประภาพร ณรงค์ฤทธิ์ นายกสมาคมการพิมพ์สกรีนไทย นายจิรุตถ์ อิศรางกูร ณ อยุธยา ผู้อํานวยการสํานักงานส่งเสริมการจัดประชุมและนิทรรศการ ร่วมงาน โดยงานดังกล่าวจัดขึ้นเพื่อเพิ่มโอกาสการเชื่อมขยายธุรกิจให้กับผู้ประกอบการของอุตสาหกรรมฯ ในประเทศไทย ตลอดจนผู้ประกอบการจากทั่วภูมิภาคอาเซียน ณ ศูนย์นิทรรศการและการประชุมไบเทค บางนา
รัฐบาลไทย-ข่าวทำเนียบรัฐบาล-“ยุติธรรม” กำหนดแผนแม่บทการบริหารงานยุติธรรมแห่งชาติ ให้สอดคล้องกับนโยบายไทยแลนด์ ๔.๐
วันเสาร์ที่ 5 สิงหาคม 2560
“ยุติธรรม” กําหนดแผนแม่บทการบริหารงานยุติธรรมแห่งชาติ ให้สอดคล้องกับนโยบายไทยแลนด์ ๔.๐
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานประชุมคณะอนุกรรมการประสานและพัฒนาระบบงานยุติธรรม ครั้งที่ ๓/๒๕๖๐
เมื่อวันศุกร์ที่ ๔ สิงหาคม ๒๕๖๐เวลา ๑๔.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานประชุมคณะอนุกรรมการประสานและพัฒนาระบบงานยุติธรรม ครั้งที่ ๓/๒๕๖๐
โดยที่ประชุมได้รายงานความคืบหน้าการดําเนินงานงบบูรณาการเชิงยุทธศาสตร์
แผนงานบูรณาการปฏิรูปกฎหมายและพัฒนากระบวนการยุติธรรม
พร้อมทั้งรายงานความคืบหน้าการขับเคลื่อนกรอบแนวทางการป้องกันอาชญากรรม
และผลการประเมินแผนแม่บทการบริหารงานยุติธรรมแห่งชาติ ฉบับที่ ๒ ประจําปี พ.ศ.๒๕๖๐
ซึ่งการประเมินผลดําเนินงานตามตัวชี้วัดระดับเป้าหมายของแผนแม่บทฯ ประชาชนค่อนข้างพึงพอใจ
ต่อการให้บริการของหน่วยงานกระบวนการยุติธรรม คิดเป็นร้อยละ ๘๓.๒๐ และประชาชนค่อนข้างมีความเชื่อมั่น
ต่อการให้บริการของหน่วยงานกระบวนการยุติธรรม คิดเป็นร้อยละ ๘๒.๒๐
นอกจากนี้ที่ประชุมได้พิจารณา (ร่าง) แผนแม่บทการบริหารงานยุติธรรมแห่งชาติ (พ.ศ.๒๕๖๒-๒๕๖๕)
ให้สอดคล้องกับยุทธศาสตร์ชาติ ๒๐ ปี
ทั้งนี้ ที่ประชุมได้มอบหมายให้ฝ่ายเลขานุการฯ นําข้อเสนอแนะจากการประชุมไปพิจารณาปรับปรุง
เพื่อจะได้นําเสนอต่อคณะกรรมการพัฒนาการบริหารงานยุติธรรมแห่งชาติพิจารณาต่อไป
โดยมีนายธวัชชัย ไทยเขียว รองปลัดกระทรวงยุติธรรม
นายวัลลภ นาคบัว ผู้อํานวยการสํานักงานกิจการยุติธรรม
พร้อมด้วยคณะอนุกรรมการผู้ทรงคุณวุฒิ ข้าราชการและเจ้าหน้าที่ที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรี ลงพื้นที่บ้านควนลังงามอบอุปกรณ์กีฬา 5 โรงเรียน ให้แก่เด็กนักเรียนเพื่อพัฒนาทักษะด้านกีฬาแก่เยาวชน และใช้เวลาว่างให้เกิดประโยชน์
วันพุธที่ 4 เมษายน 2561
นายกรัฐมนตรี ลงพื้นที่บ้านควนลังงามอบอุปกรณ์กีฬา 5 โรงเรียน ให้แก่เด็กนักเรียนเพื่อพัฒนาทักษะด้านกีฬาแก่เยาวชน และใช้เวลาว่างให้เกิดประโยชน์
นายกรัฐมนตรี ลงพื้นที่บ้านควนลังงามอบอุปกรณ์กีฬาให้แก่เด็กนักเรียนในพื้นที่เพื่อพัฒนาทักษะด้านกีฬาแก่เยาวชน ขณะที่ภาคประชาชน รัฐบาลเน้นช่วยเหลือเกษตรกรอย่างเต็มที่ แนะให้เรียนรู้ปรับตัวด้านเทคโนโลยีและแรงงานให้ทันกับสถานการณ์นําไปสู่การลดต้นทุนการผลิต
วันนี้ (4 เมษายน 2561) เวลา 14.20 น. บ้านควนลังงา ต.ทรายขาว อ.โคกโพธิ์ จ.ปัตตานี พลเอก ประยุทธ์ จันทร์โอชา นายกรัฐมนตรี พร้อมคณะ ได้สักการะพระประธาน ณ โบสถ์และวิหาร วัดทรายขาว เพื่อความเป็นสิริมงคล จากนั้นมอบอุปกรณ์กีฬาให้ตัวแทนแก่นักเรียนของโรงเรียนในพื้นที่ จํานวน 5 โรงเรียน ได้แก่ โรงเรียนบ้านควนลังงา โรงเรียนวัดนาประดู่ โรงเรียนวัดทรายขาว โรงเรียนวัดบันลือคชาวาส และโรงเรียนสมเด็จหลวงพ่อทวดวัดช้างให้ อุปกรณ์กีฬาที่มอบได้แก่ ฟุตบอล วอลเลย์บอล ตะกร้อ และอุปกรณ์อื่น ๆ โดยมีคณะครู เยาวชนนักเรียน ประชาชนและกลุ่มวิสาหกิจชุมชนให้การต้อนรับกว่า 200 คน
สําหรับกลุ่มวิสาหกิจชุมชน ที่มาต้อนรับประกอบด้วยกลุ่มทุเรียนทรายขาว โครงการส่งเสริมการขยายพันธุ์พืชเศรษฐกิจ ภายใต้โครงการ 9101 กลุ่มทอผ้าไหมมัดหมี่จวนตานี กลุ่มศิลปาชีพปักผ้าบ้านทรายขาวออก กลุ่มแปรรูปผลิตภัณฑ์ส้มแขก และกล้วย และกลุ่มโฮมสเตย์ ชุมชนท่องเที่ยว ทรายขาว เป็นชุมชนที่มีความอุดมสมบูรณ์และมีความงามตามธรรมชาติ เช่นน้ําตกทรายขาวที่มีน้ําใสไหลเย็นตลอดทั้งปี มีสถานที่ท่องเที่ยวสําคัญ อาทิ อุทยานแห่งชาติน้ําตกทรายขาว หินผาพญางู จุดชมวิวเขาหินช้าง พระใหญ่ (พระพุทธมหามุนินทโลกนาท) ทะเลหมอก วัดทรายขาว วัดช้างให้ และมัสยิดนัจมุดดีน พร้อมเป็นแหล่งท่องเที่ยวเมืองรองที่ปลอดภัย
จากนั้น นายกรัฐมนตรี กล่าวทักทายประชาชนที่มาให้การต้อนรับ ย้ําให้เด็กหันมาสนใจเล่นกีฬาให้มาก และตั้งใจศึกษาเล่าเรียนให้เก่ง แต่หากไม่เก่งไม่เป็นไร แต่ต้องสามารถทํางานให้ได้ พร้อมกล่าวให้เด็กและเยาวชนดูแลสุขภาพพ่อแม่ และเคารพครู อาจารย์ โดยให้ศูนย์การศึกษานอกโรงเรียนช่วยพัฒนาประชาชนเพื่อสร้างวุฒิภาวะความเป็นผู้นํา เพื่อเป็นช่องทางหลักสําหรับคนที่เข้าไม่ถึงการศึกษานําไปสู่การมีรายได้ที่เพิ่มขึ้น ทั้งนี้ ครู อาจารย์ต้องช่วยกันสร้างการรับรู้สร้างความเข้าใจและคิดวางแผนระยะยาวด้วย
ขณะที่ในส่วนภาคประชาชน นายกรัฐมนตรีกล่าวว่า รัฐบาลเน้นช่วยเหลือเกษตรกรอย่างเต็มที่ เพราะปัจจุบันมีรายได้ที่ยังต่ําอยู่ อีกทั้งต้นทุนการเกษตรในประเทศมีราคาที่สูงกว่าต่างประเทศ ซึ่งเกษตรกรต้องเรียนรู้และปรับตัวด้านเทคโนโลยีและด้านแรงงานให้ทันกับสถานการณ์เพื่อนํามาลดต้นทุนการผลิต พร้อมแนะนําให้กลุ่มวิสาหกิจชุมชน สร้างเรื่องราวจุดขายของผลิตภัณฑ์ชุมชน หรือ Story ให้น่าสนใจ เช่น กระบวนการผลิตที่ทําด้วยใจ ใส่เรื่องราวดี ๆ และให้พัฒนาอย่างต่อเนื่อง เป็นต้น
อนึ่ง ชุมชนบ้านทรายขาว ในอดีตพระยาภัคดีชุมพล ได้เดินทางมาจากเมืองไทรบุรี และได้พบกับสถานที่อันอุดมสมบูรณ์ไปด้วยน้ําและอาหาร ซึ่งคือชุมชนทรายขาวในปัจจุบัน เหมาะแก่การตั้งที่อยู่อาศัย จึงได้ตัดสินใจตั้งบ้านเรือน ณ ที่แห่งนี้ ซึ่งตอนนั้นมีประชากรเพียงไม่กี่ครัวเรือน ซึ่งเป็นคนพื้นที่เดิมที่อยู่มาตั้งแต่สมัยโบราณ สมัยที่รัฐกลันตัน ตรังกานู ไทรบุรี ปะลิส และปีนัง ยังอยู่ในราชอาณาจักรไทย ซึ่งชาวบ้านในชุมชนดังกล่าวได้มีการติดต่อกับคนไทยรัฐต่าง ๆ ข้างต้นตลอดมา
...........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. พัฒนาบุคลากรตามหลักธรรมพุทธศาสนา เป็นพระภิกษุนวกะโพธิและเนกขัมมะ ณ วัดไทยพุทธคยา ประเทศอินเดีย
วันอังคารที่ 25 กุมภาพันธ์ 2563
พม. พัฒนาบุคลากรตามหลักธรรมพุทธศาสนา เป็นพระภิกษุนวกะโพธิและเนกขัมมะ ณ วัดไทยพุทธคยา ประเทศอินเดีย
พม. พัฒนาบุคลากรตามหลักธรรมพุทธศาสนา เป็นพระภิกษุนวกะโพธิและเนกขัมมะ ณ วัดไทยพุทธคยา ประเทศอินเดีย
วันนี้ (25 ก.พ.63) เวลา 09.30 น. นางสาวอังคณา ใจกิจสุวรรณ ผู้ตรวจราชการกระทรวงการพัฒนาสังคมและความมั่นคงของมนุษย์ เป็นประธานเปิดงานในพิธีปลงผมนาค ภายใต้โครงการยกระดับธรรมาภิบาลในการบริหารจัดการในองค์กร ในกิจกรรม กระทรวงการพัฒนาสังคมและความมั่นคงของมนุษย์ ใฝ่ธรรม น้อมนําสู่แดนพุทธภูมิ รุ่นที่ 1 ประจําปี 2563 ณ บริเวณโถงชั้น 1 อาคารกรมพัฒนาสังคมและสวัสดิการ กระทรวง พม. สะพานขาว กรุงเทพฯ
นางสาวอังคณา กล่าวว่า กระทรวงการพัฒนาสังคมและความมั่นคงของมนุษย์ (พม.) ได้ให้ความสําคัญในการเสริมสร้างคุณธรรมจริยธรรมบุคลากรของกระทรวง พม. โดยเฉพาะการพัฒนาคนให้มีคุณธรรมตามหลักธรรมทางศาสนา และน้อมนํา หลักปรัชญาของเศรษฐกิจพอเพียงมาเป็นหลักพัฒนาคุณภาพชีวิตและดํารงชีวิตตามวิถีวัฒนธรรมไทยอันดีงาม ด้วยการรู้จัก ครองตน ครองคน และครองงาน ทั้งนี้ กระทรวง พม. ได้รับอนุญาตจากวัดไทยพุทธคยา ประเทศอินเดีย ให้จัดโครงการ บวช และสอบนักธรรม ณ ประเทศอินเดีย รุ่นที่ 4 จึงได้จัดทําโครงการยกระดับธรรมาภิบาล ในการบริหารจัดการในองค์กร กิจกรรม กระทรวงการพัฒนาสังคมและความมั่นคงของมนุษย์ ใฝ่ธรรมน้อมนําสู่แดนพุทธภูมิ รุ่นที่ 1 ประจําปี 2563 และการอุปสมบท เป็นพระภิกษุนวกะโพธิ โดยผู้ที่จะบวชเนกขัมมะครั้งนี้ มีระยะเวลา 13 วัน ตั้งแต่วันที่ 26 กุมภาพันธ์ ถึงวันที่ 9 มีนาคม 2563 ซึ่งมีผู้เข้าร่วมโครงการอุปสมบทเป็นบุคลากรของกระทรวง พม. 8 คน และบุคคลภายนอก 33 คน รวมทั้งหมด 41 คน
นางสาวอังคณา กล่าวเพิ่มเติมว่า โครงการดังกล่าว นับว่าเป็นโอกาสอันดีในการส่งเสริมให้บุคลากรของกระทรวง พม. ได้มีโอกาสอุปสมบทใต้ต้นพระศรีมหาโพธิ์ เป็นพระภิกษุนวกะโพธิและเนกขัมมะ เพื่อศึกษาพระธรรมวินัย ปฏิบัติสมาธิ เจริญวิปัสสนา และปฏิบัติธรรม ตามเส้นทางสังเวชนียสถาน ณ วัดไทยพุทธคยา ประเทศอินเดีย เพื่อเป็นการปลูกฝังศรัทธาพัฒนาจิตใจให้เกิดสติ สมาธิ และปัญญา ทั้งนี้ ขอให้ผู้เข้าร่วมโครงการทุกคนตั้งใจศึกษาเล่าเรียนพระธรรมวินัย และน้อมนําหลักธรรมทางพุทธศาสนามาประยุกต์ใช้กับการบริหารองค์กรคุณธรรมให้มีประสิทธิภาพ ด้วยการส่งเสริมให้บุคลากรเกิดความเข้าใจ มีประสิทธิภาพในการปฏิบัติหน้าที่อย่างเป็นระบบ นําไปสู่ความสําเร็จแห่งผลที่มุ่งหมาย เพื่อให้บุคลากรรู้จักครองตน ครองคนและครองงาน เพื่อให้การบริหารองค์กรคุณธรรมเป็นไปได้ด้วยความเรียบร้อย และอํานวยประโยชน์สุขแก่ประชาชนต่อไป
รัฐบาลไทย-ข่าวทำเนียบรัฐบาล-พม. ลงพื้นที่ช่วยเหลือเยียวยาจิตใจครอบครัวเด็กและเยาวชน 13 คน ที่ติดอยู่ในถ้ำหลวง จังหวัดเชียงราย
วันพุธที่ 27 มิถุนายน 2561
พม. ลงพื้นที่ช่วยเหลือเยียวยาจิตใจครอบครัวเด็กและเยาวชน 13 คน ที่ติดอยู่ในถ้ําหลวง จังหวัดเชียงราย
พม. ลงพื้นที่ช่วยเหลือเยียวยาจิตใจครอบครัวเด็กและเยาวชน 13 คน ที่ติดอยู่ในถ้ําหลวง จังหวัดเชียงราย
วันนี้ (27 มิ.ย. 61) เวลา 13.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นางสุภัชชา สุทธิพล โฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีนักฟุตบอลเด็กและเยาวชนอายุ 11-16 ปี 12 คน และผู้ฝึกสอนอายุ 25 ปี 1 คน รวม 13 คน ซึ่งเดินทางไปเที่ยวที่ถ้ําหลวง วนอุทยานถ้ําหลวง-ขุนน้ํานางนอน อําเภอแม่สาย จังหวัดเชียงราย และหายตัวไปตั้งแต่วันที่ 23 มิ.ย. 2561 ซึ่งขณะนี้ยังไม่พบตัวเด็ก โดยทีมค้นหายังปฏิบัติการอย่างต่อเนื่อง และมีหน่วยงานต่างๆทั้งในพื้นที่และนอกพื้นที่ให้การสนับสนุนเข้าร่วมปฏิบัติการ
กระทรวงการพัฒนาสังคมและความมั่นคงของมนุษย์ (พม.) ในฐานะหน่วยงานที่มีภารกิจดูแลเด็กและเยาวชน มีความห่วงใยเด็กและเยาวชนกลุ่มดังกล่าวโดยทีม One home จังหวัดเชียงราย (ทุกหน่วยงานในสังกัดกระทรวง พม.ในพื้นที่จังหวัดเชียงราย) ได้ลงพื้นที่ช่วยเหลือร่วมกับหน่วยงานทุกภาคส่วนที่เกี่ยวข้องตามภารกิจด้านเด็กและเยาวชน ของกระทรวง พม. โดยได้การดําเนินการแบ่งเป็น 2 ทีม คือ ทีมที่ 1 ได้ลงพื้นที่ช่วยเหลือดูแลเยียวยาอย่างใกล้ชิด ทั้งด้านสภาพจิตใจ และด้านร่างกายให้แก่ พ่อ แม่ ผู้ปกครอง และญาติที่ติดตามความคืบหน้าของเด็กและเยาวชนที่สูญหาย ณ จุดเกิดเหตุ ส่วนทีมที่ 2 ได้ลงพื้นที่เยี่ยมบ้านเด็กและเยาวชนที่สูญหาย เพื่อประเมินสภาพความเป็นอยู่ และดําเนินการเยียวยาสภาพจิตใจแก่ญาติของเด็กและเยาวชนที่ติดตามความคืบหน้าอยู่ที่บ้าน พร้อมทั้งประเมินทางสังคมเพื่อให้การช่วยเหลือด้านอื่นๆเป็นรายกรณี นอกจากนี้ ยังมีทีมเจ้าหน้าที่กระทรวง พม. ในพื้นที่ร่วมปฏิบัติงานตามแผนการที่ทางจังหวัดฯวางไว้จนกว่าจะมีความคืบหน้าที่ชัดเจนเกี่ยวกับเด็กและเยาวชนทั้ง 13 คน
ทั้งนี้ ในช่วงฤดูฝนและมีภัยธรรมชาติเกิดขึ้นในหลายพื้นที่ ขอความร่วมมือให้พ่อแม่ผู้ปกครองดูแลบุตรหลานอย่างใกล้ชิด และหลีกเลี่ยงการเดินทางไปยังสถานที่ที่เสี่ยงต่อการเกิดภัยธรรมชาติต่างๆ เพื่อป้องกันไม่ให้เกิดเหตุการณ์ในลักษณะดังกล่าวขึ้นอีก
รัฐบาลไทย-ข่าวทำเนียบรัฐบาล-ทำเนียบรัฐบาลเริ่มคึกคัก เด็กทยอยมาเที่ยวงาน ตั้งใจนั่งเก้าอี้ นรม. โดยในปีนี้ ด.ญ.ภวริศา ไชยวัฒน์มาลากุล นักเรียนโรงเรียนเซนต์ฟรังฯ เมืองทองธานี ได้นั่งเก้าอี้ นรม.เป็นคนแรก
วันเสาร์ที่ 12 มกราคม 2562
ทําเนียบรัฐบาลเริ่มคึกคัก เด็กทยอยมาเที่ยวงาน ตั้งใจนั่งเก้าอี้ นรม. โดยในปีนี้ ด.ญ.ภวริศา ไชยวัฒน์มาลากุล นักเรียนโรงเรียนเซนต์ฟรังฯ เมืองทองธานี ได้นั่งเก้าอี้ นรม.เป็นคนแรก
ทําเนียบรัฐบาลเริ่มคึกคัก เด็กทยอยมาเที่ยวงาน ตั้งใจนั่งเก้าอี้นายกรัฐมนตรี โดยในปีนี้ ด.ญ.ภวริศา ไชยวัฒน์มาลากุล นักเรียนโรงเรียนเซนต์ฟรังซีสเซเวียร์ เมืองทองธานี ได้นั่งเก้าอี้ นรม. เป็นคนแรก
วันนี้ (12 มกราคม 2562) เวลา 08.00 น. ณ ทําเนียบรัฐบาล คณะจัดงานวันเด็กสํานักเลขาธิการนายกรัฐมนตรีได้เปิดให้เด็กเข้าไปนั่งเก้าอี้นายกรัฐมนตรี เนื่องในโอกาสวันเด็กแห่งชาติ ประจําปี 2562 ในปีนี้มีเด็กจํานวนมากให้ความสนใจมาต่อแถวเพื่อนั่งเก้าอี้นายกรัฐมนตรีตั้งแต่เวลา 07.30 น. สําหรับเด็กที่ได้นั่งเก้าอี้นายกรัฐมนตรีคนแรกคือเด็กหญิง ภวริศา ไชยวัฒน์มาลากุล อายุ 11 นักเรียนโรงเรียนเซนต์ฟรังซีสเซเวียร์ เมืองทองธานี จังหวัดนนทบุรี ทั้งนี้ จากการสอบถามเด็กหญิง ภวริศา ไชยวัฒน์มาลากุล มาเที่ยวงานวันเด็ก ณ ทําเนียบรัฐบาลเป็นปีแรก โดยได้ตื่นนอนตั้งแต่ตี 5 เพื่อเตรียมตัวมาเที่ยวงานวันเด็ก และเดินทางมาถึงทําเนียบรัฐบาลในเวลา 7.00 น.
จากการสอบความความรู้สึกเด็กหญิง ภวริศา ไชยวัฒน์มาลากุล เปิดเผยว่า มีความตั้งใจอย่างมากที่จะมานั่งเก้าอี้นายกรัฐมนตรี รู้สึกตื่นเต้นและดีใจมากที่ได้นั่งเก้าอี้นายกรัฐมนตรีเป็นคนแรก พร้อมกล่าวให้กําลังใจนายกรัฐมนตรีว่า ขอให้ลุงตู่ สู้ ๆ และขอให้รักษาสุขภาพด้วย นอกจากเด็กหญิงภวริศา ไชยวัฒน์มาลากุล ก็ยังมีเด็ก ๆ จํานวนมากที่มาเที่ยวงานวันเด็ก ณ ทําเนียบรัฐบาล เป็นปีแรก โดยต่างรู้สึกตื้นเต้น ดีใจ และมีความตั้งใจที่จะมานั่งเก้าอี้นายกรัฐมนตรี พร้อมต้องการที่จะพบและถ่ายรูปคู่กับนายกรัฐมนตรี
-------------------------------------------------
รัฐบาลไทย-ข่าวทำเนียบรัฐบาล-บิ๊กบี้ “ขอให้กลุ่มผู้ประกันตนเข้าร่วมแสดงความคิดเห็น” ปฏิรูประบบบำนาญประกันสังคม
วันศุกร์ที่ 20 ตุลาคม 2560
บิ๊กบี้ “ขอให้กลุ่มผู้ประกันตนเข้าร่วมแสดงความคิดเห็น” ปฏิรูประบบบํานาญประกันสังคม
บิ๊กบี้ “ขอให้กลุ่มผู้ประกันตนเข้าร่วมแสดงความคิดเห็น” ปฏิรูประบบบํานาญประกันสังคม
นายวิวัฒน์ จิระพันธุ์วานิช ผู้ตรวจราชการกระทรวงแรงงาน เปิดเผยว่า พลเอกศิริชัย ดิษฐกุล รัฐมนตรีว่าการกระทรวงแรงงาน ขอบคุณกลุ่มผู้ใช้แรงงาน ที่ช่วยตรวจสอบการดําเนินงานของหน่วยงานในสังกัดกระทรวงแรงงาน โดยเฉพาะสิทธิประโยชน์จากระบบประกันสังคมกรณีชราภาพ ที่กระทรวงแรงงานได้ดําเนินการไปแล้ว คือ พระราชบัญญัติประกันสังคม พ.ศ. 2533 กําหนดให้รัฐบาลต้องออกเงินสมทบ เพื่อการจ่ายประโยชน์ทดแทนกรณีสงเคราะห์บุตร และกรณีชราภาพ ในอัตราร้อยละ 1 และให้นายจ้างและผู้ประกันตนออกเงินสมทบ ในอัตรา ร้อยละ 3 ของค่าจ้างผู้ประกันตน ซึ่งรัฐบาลปัจจุบันได้ออกเงินสมทบกองทุนประกันสังคมมากกว่าทุกชุดที่ผ่านมา
สําหรับพระราชบัญญัติประกันสังคม พ.ศ. 2533 มีวัตถุประสงค์หลัก ประการแรก เพื่อให้ผู้รับบํานาญไม่ตกอยู่ในภาวะยากลําบากในการครองชีพหรือต่ํากว่าระดับความยากจน และประการที่สอง เพื่อให้ผู้รับบํานาญ มีการทดแทนรายได้ประจําต่อเนื่อง ในอัตราที่สอดคล้องกับรายได้ก่อนเกษียณ โดยสนธิสัญญาองค์การแรงงานระหว่างประเทศ (ILO) กําหนดให้ผู้ทํางาน 30 ปี ควรได้รับบํานาญไม่ต่ํากว่าร้อยละ 40 ของค่าจ้างก่อนเกษียณ แต่สําหรับผู้ประกันตนของไทยนั้น สํานักงานประกันสังคมให้สูงกว่ากล่าวคือ ผู้ที่ทํางานโดยส่งเงินสมทบ 30 ปี จะได้รับบํานาญร้อยละ 41.5 ของค่าจ้างก่อนเกษียณ
ทั้งนี้ สํานักงานประกันสังคมยังอยู่ระหว่างการศึกษาสิทธิประโยชน์ให้ผู้ประกันตนในด้านอื่นๆ เช่น การปรับเพิ่มบํานาญตามอัตราค่าครองชีพให้แก่ผู้ที่รับบํานาญไปแล้ว เพื่อรักษามาตรฐานการใช้จ่ายของผู้รับบํานาญเมื่ออายุมากขึ้นและเมื่อค่าเงินเปลี่ยนไป รวมทั้งการปรับเพิ่มบํานาญให้แก่ผู้รับบํานาญรุ่นแรก ซึ่งมีระยะเวลาการส่งเงินสมทบน้อยเพราะขาดโอกาส และการบูรณาการกับกองทุนบํานาญอื่นๆ ของประเทศ เพื่อกําหนดระดับของบํานาญ และแผนการจัดเก็บเงินสมทบที่สอดคล้อง และเหมาะสมกับสภาพเศรษฐกิจของประเทศ เป็นต้น นอกจากนี้ เพื่อให้เกิดประโยชน์สูงสุดแก่ผู้ประกันตน สํานักงานประกันสังคมได้เปิดเวทีประชุมรับฟังความคิดเห็นในการปฏิรูประบบบํานาญไปแล้ว 6 ครั้ง ซึ่งได้รับข้อมูลที่ดีในการกําหนดแนวทาง และจะเปิดเวทีให้แสดงความคิดเห็นอีก 6 ครั้ง ใน 6 จังหวัด คือ ครั้งที่ 7 จังหวัดขอนแก่น วันที่ 30 – 31 ตุลาคม 2560 ครั้งที่ 8 จังหวัดอุบลราชธานี วันที่ 6 - 7 พฤศจิกายน 2560 ครั้งที่ 9 จังหวัดระยอง วันที่ 13 -14 พฤศจิกายน 2560 ครั้งที่ 10 จังหวัดเพชรบุรี วันที่ 20 - 21 พฤศจิกายน 2560 ครั้งที่ 11 จังหวัดสมุทรปราการ วันที่ 24 พฤศจิกายน 2560 และครั้งที่ 12 กรุงเทพมหานคร วันที่ 28 พฤศจิกายน 2560
กระทรวงแรงงาน จึงขอเชิญชวนกลุ่มผู้ประกันตน เข้าร่วมแสดงความคิดเห็นในการปฏิรูประบบบํานาญประกันสังคม ทั้งนี้เพื่อประโยชน์ของตนเองให้ดีที่สุด โดยผู้สนใจสามารถติดต่อสอบถามและจองที่นั่ง ได้ที่สํานักงานประกันสังคม โทรศัพท์หมายเลข 0 2956 2345 หรือ สายด่วนประกันสังคม 1506 ในวันและเวลาราชการ
+++++++++++++++++++
กองเผยแพร่และประชาสัมพันธ์
20 ตุลาคม 2560
รัฐบาลไทย-ข่าวทำเนียบรัฐบาล-ยธ. กลั่นกรองข้อสังเกตของคณะกรรมาธิการวิสามัญ พิจารณาร่างพระราชบัญญัติห้ามเรียกดอกเบี้ยเกินอัตรา พ.ศ. ....
วันจันทร์ที่ 30 มกราคม 2560
ยธ. กลั่นกรองข้อสังเกตของคณะกรรมาธิการวิสามัญ พิจารณาร่างพระราชบัญญัติห้ามเรียกดอกเบี้ยเกินอัตรา พ.ศ. ....
การประชุมเรื่อง ข้อสังเกตของคณะกรรมาธิการวิสามัญพิจารณาร่างพระราชบัญญัติห้ามเรียกดอกเบี้ยเกินอัตรา พ.ศ. .... ครั้งที่ ๑/๒๕๖๐
พันตํารวจเอก ดุษฎี อารยวุฒิ รองปลัดกระทรวงยุติธรรม
เป็นประธานการประชุมเรื่อง ข้อสังเกตของคณะกรรมาธิการวิสามัญ
พิจารณาร่างพระราชบัญญัติห้ามเรียกดอกเบี้ยเกินอัตรา พ.ศ. .... ครั้งที่ ๑/๒๕๖๐
เพื่อรับทราบความคืบหน้าการบังคับใช้พระราชบัญญัติห้ามเรียกดอกเบี้ยเกินอัตรา พ.ศ. ๒๕๖๐
และพิจารณาข้อสังเกตของคณะกรรมาธิการฯ ผ่านการรับฟังความคิดเห็นจากหน่วยงานที่เกี่ยวข้อง
ประกอบด้วย สํานักงานอัยการสูงสุด สํานักงานตํารวจแห่งชาติ สํานักงานคณะกรรมการพัฒนาเศรษฐกิจและสังคมแห่งชาติ สํานักงาน ปปง. กระทรวงมหาดไทย กระทรวงการคลัง กรมสอบสวนคดีพิเศษ ธนาคารแห่งประเทศไทย สมาคมธนาคารไทย และสํานักกฎหมาย สํานักงานปลัดกระทรวงยุติธรรม
พร้อมทั้งหารือแนวทางการเผยแพร่ประชาสัมพันธ์ให้ประชาชนและผู้ที่เกี่ยวข้องได้รับทราบอย่างทั่วถึง
ทั้งนี้ ที่ประชุมจะนําข้อสรุปที่ได้รับนําเสนอต่อรัฐมนตรีว่าการกระทรวงยุติธรรม เพื่อพิจารณาให้ความเห็นชอบ
และเข้าสู่กระบวนการพิจารณาของคณะรัฐมนตรีต่อไป
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-สำนักงานสลากฯ ยืนยันออกรางวัลในวันที่ 16 พฤษภาคม และ จำหน่ายสลากงวด 1 มิถุนายน 2563 ตามปกติ [กระทรวงการคลัง]
วันพุธที่ 29 เมษายน 2563
สํานักงานสลากฯ ยืนยันออกรางวัลในวันที่ 16 พฤษภาคม และ จําหน่ายสลากงวด 1 มิถุนายน 2563 ตามปกติ [กระทรวงการคลัง]
สํานักงานสลากฯ ยืนยันตามมติเดิม ที่จะมีการออกสลากงวดวันที่ 1 เมษายน 2563 ในวันที่ 16 พฤษภาคม 2563 โดยจะยึดแนวทางในการป้องกันการแพร่ระบาดของโรคโควิด-19 ตามแนวทางกระทรวงสาธารณสุข ซึ่งจะมีการจํากัดจํานวนผู้ปฏิบัติหน้าที่ในพื้นที่ออกรางวัล
นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล กล่าวภายหลังการประชุมคณะกรรมการสลากกินแบ่งรัฐบาลว่า สํานักงานสลากฯ ยืนยันตามมติเดิม ที่จะมีการออกสลากงวดวันที่ 1 เมษายน 2563 ในวันที่ 16 พฤษภาคม 2563 โดยจะยึดแนวทางในการป้องกันการแพร่ระบาดของโรคโควิด-19 ตามแนวทางกระทรวงสาธารณสุข ซึ่งจะมีการจํากัดจํานวนผู้ปฏิบัติหน้าที่ในพื้นที่ออกรางวัล มีการทําความสะอาดพื้นที่ อุปกรณ์ออกรางวัล และอุปกรณ์ออกรางวัล ด้วยน้ํายาทําความสะอาดและแอลกอฮอล์ฆ่าเชื้อ รวมถึงการจัดสถานที่เว้นระยะห่างทางสังคม (Social Distancing) เจ้าหน้าที่ทุกคนรวมถึงกรรมการออกรางวัลจะต้องสวมหน้ากากอนามัย และใช้เจลแอลกอฮอส์ทําความสะอาดมือ และจะให้ดําเนินการจําหน่ายสลากกินแบ่งรัฐบาล ตามปกติ ตั้งแต่งวดวันที่ 1 มิถุนายน เป็นต้นไป และเปิดระบบการซื้อ-จองล่วงหน้าสลากฯ ตามปกติ
สําหรับการซื้อขายสลากในช่วงการแพร่ระบาดของโรคโควิด-19 นั้น โฆษกคณะกรรมการสลากฯ แนะนําและขอความร่วมมือผู้ซื้อและผู้ขาย ร่วมกันป้องกันการแพร่ระบาดของโรคโดยขอความร่วมมือผู้ขายสลากสวมหน้ากากอนามัยตลอดเวลา และหมั่นทําความสะอาดมือด้วยเจลแอลกอฮอล์ รวมถึงการรักษาระยะห่างระหว่างผู้ขายกับผู้ซื้อ ในส่วนของผู้ซื้อก็ขอความร่วมมือให้รักษาระยะห่างในขณะทําการซื้อ และสวมหน้ากากอนามัยตลอดเวลา รวมทั้งหมั่นทําความสะอาดมือด้วยเจลแอลกอฮอล์ด้วยเช่นกัน และขอฝากไปยังผู้ขายสลากทุกท่านว่า ขณะนี้ สถานการณ์ทางเศรษฐกิจกําลังซื้อของประชาชน ยังคงไม่ปกติ จึงขอให้ผู้ที่ประสงค์จะรับสลากไปจําหน่าย ตระหนักถึงกําลังซื้อของประชาชนในพื้นที่ที่รับสลากไปจําหน่ายด้วย เพื่อป้องกันความเสี่ยงจากการขายไม่หมดซึ่งจะกลายเป็นภาระที่ต้องแบกรับไว้ โฆษกคณะกรรมการสลากฯ กล่าวในตอนท้าย
รัฐบาลไทย-ข่าวทำเนียบรัฐบาล-มหาดไทยเผยยอดสมาชิก กอช. กว่า 2.1 ล้านคน เดินหน้าสนับสนุน กอช.  สร้างเครือข่ายการออมในทุกหมู่บ้านทั่วประเทศ
วันอังคารที่ 24 กันยายน 2562
มหาดไทยเผยยอดสมาชิก กอช. กว่า 2.1 ล้านคน เดินหน้าสนับสนุน กอช.  สร้างเครือข่ายการออมในทุกหมู่บ้านทั่วประเทศ
มหาดไทยเผยยอดสมาชิก กอช. กว่า 2.1 ล้านคน เดินหน้าสนับสนุน กอช. สร้างเครือข่ายการออมในทุกหมู่บ้านทั่วประเทศ
เมื่อวันที่ 23 ก.ย. 62 เวลา 09.30 น. ที่ห้องประชุมดอกแก้ว ศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย มอบหมายให้ นายบุญธรรม เลิศสุขีเกษม รองปลัดกระทรวงมหาดไทย เป็นประธานการประชุมคณะอนุกรรมการขับเคลื่อนการดําเนินงานกองทุนการออมแห่งชาติในระดับพื้นที่ ครั้งที่ 6/2562 โดยมี นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) พร้อมด้วยกรรมการผู้ทรงคุณวุฒิ ผู้แทนกรมการปกครอง ผู้แทนกรมการพัฒนาชุมชน และผู้เกี่ยวข้อง เข้าประชุม
นายบุญธรรม เลิศสุขีเกษม เปิดเผยว่า กระทรวงมหาดไทย และ กอช. ได้ร่วมกันขับเคลื่อนโครงการส่งเสริมวินัยการออมในระดับพื้นที่กับ กอช. โดยมีผู้ว่าราชการจังหวัดทุกจังหวัดเป็นประธานพร้อมด้วยคณะทํางานขับเคลื่อนโครงการส่งเสริมวินัยการออมกับ กอช. จังหวัด ซึ่งผลการรับสมัครสมาชิกตั้งแต่เดือนมกราคม – ปัจจุบัน (ข้อมูล ณ วันที่ 23 กันยายน 2562) มีจํานวนสมาชิก กอช. รวมทั้งสิ้น 2,151,416 คน เพิ่มขึ้นจากเดือนสิงหาคม 2562 จํานวน 1,535,866 คน โดยมีจังหวัดที่มีจํานวนสมาชิกเพิ่มมากที่สุด 5 จังหวัด ได้แก่ พิษณุโลก นครสวรรค์ อุบลราชธานี สุรินทร์ และสตูล
สําหรับการประชุมในครั้งนี้ ที่ประชุมได้พิจารณาประเด็นที่สําคัญ ๆ อาทิ การสร้างเครือข่ายในระดับพื้นที่ ซึ่งได้กําหนดแนวทางการรับสมัคร "ตัวแทน กอช. ประจําหมู่บ้าน" ทําหน้าที่สร้างการรับรู้เกี่ยวกับ กอช. ส่งเสริมให้คนในหมู่บ้านสมัครเป็นสมาชิก กอช. รวมทั้งให้ข้อมูลการออมกับสมาชิก โดยตัวแทน กอช.ฯ ดังกล่าว จะได้รับค่าตอบแทนตามที่ กอช. กําหนด
รัฐบาลไทย-ข่าวทำเนียบรัฐบาล-รองนายกรัฐมนตรีเป็นประธานการประชุมหัวหน้าส่วนราชการและผู้บริหารระดับสูง
วันพุธที่ 26 กรกฎาคม 2560
รองนายกรัฐมนตรีเป็นประธานการประชุมหัวหน้าส่วนราชการและผู้บริหารระดับสูง
รองนายกรัฐมนตรีเป็นประธานการประชุมหัวหน้าส่วนราชการและผู้บริหารระดับสูง
วันที่ ๒๕ ส.ค.๒๕๖๐ เวลา ๑๗.๑๕ น. พลเอกธนะศักดิ์ ปฏิมาประกร รองนายกรัฐมนตรีเป็นประธานการประชุมหัวหน้าส่วนราชการและผู้บริหารระดับสูง กก. ครั้งที่ ๒/๒๕๖๐ ที่ ททท.เพื่อติดตามความคืบหน้าในประเด็นที่สําคัญด้านการท่องเที่ยว ได้แก่ ๑) การเตรียมการจัดปีท่องเที่ยวไทย ๒๐๑๘ ระหว่าง ๑ พ.ย. ๖๐ - ๓๑ ม.ค. ๖๒ ๒) การติดตามความคืบหน้า พรบ. ๖ ฉบับ ๓) การจัดการแข่งขันกีฬาระดับนานาชาติ ๔) ความปลอดภัยนักท่องเที่ยว